CELEX: 62010TN0170
Language: fi
Date: 2010-04-19 00:00:00
Title: Asia T-170/10: Kanne 19.4.2010 — CTG Luxembourg PSF v. tuomioistuin

19.6.2010   
            
            
               FI
            
            
               Euroopan unionin virallinen lehti
            
            
               C 161/48
            
         
      Kanne 19.4.2010 — CTG Luxembourg PSF v. tuomioistuin
      (Asia T-170/10)
      (2010/C 161/77)
      Oikeudenkäyntikieli: ranska
      
         Asianosaiset
      
      
         Kantaja: Computer Task Group Luxembourg PSF SA (Bertrange, Luxemburg) (edustaja: asianajaja M. Thewes)
      
         Vastaaja: Euroopan unionin tuomioistuin
      
         Vaatimukset
      
      
                  —
               
               
                  kumottava EU:n julkisessa hankintamenettelyssä ”AO 008/2009: Tietotekniikan järjestelmien ja puhelinjärjestelmien, puhelinkeskuksen ja loppukäyttäjien laitteistonhallinnan tuki ensimmäisen ja toisen tason käyttäjille” tehdyt Euroopan unionin tuomioistuimen seuraavat päätökset:
                  
                              —
                           
                           
                              tarjousten avaamista varten nimetyn lautakunnan 9.2.2010 tekemä päätös, jolla CTG Consortiumin tarjous hylättiin ”myöhään jätettynä”
                           
                        
                              —
                           
                           
                              Euroopan unionin tuomioistuimen (päiväämätön ja toistaiseksi kantajalle tuntematon) päätös hankintasopimuksen tekemisestä muun tarjoajan kanssa
                           
                        
                              —
                           
                           
                              Euroopan unionin tuomioistuimen 5.3.2010 tekemä päätös, jolla vahvistetaan CTG Consortiumin tarjouksen hylkääminen
                           
                        
            
                  —
               
               
                  todettava Euroopan unionin korvausvastuu sopimussuhteen ulkopuolisen vahingon perusteella ja velvoitettava tuomioistuin korvaamaan kaikki riidanalaisista päätöksistä kantajalle aiheutuneet vahingot sekä nimettävä asiantuntija arvioimaan nämä vahingot
               
            
                  —
               
               
                  tuomioistuin on velvoitettava korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteessaan kantaja vaatii ensinnäkin kumoamaan tarjousten avaamista varten nimetyn lautakunnan 9.2.2010 tekemän päätöksen, jolla kantajan tekemä tarjous tietotekniikan järjestelmien ja puhelinjärjestelmien, puhelinkeskuksen ja loppukäyttäjien laitteistonhallinnan tukea ensimmäisen ja toisen tason käyttäjille koskeneessa tarjouspyyntömenettelyssä (EUVL 2009/S 217-312292) hylättiin myöhään jätettynä, ja päätöksen hankintasopimuksen tekemisestä muun tarjoajan kanssa, sekä toisaalta vahingonkorvausta.
      Kantaja esittää kanteensa tueksi neljä kanneperustetta:
      
                  —
               
               
                  syrjintäkiellon periaatteen, tarjoajien yhdenvertaisuuden periaatteen ja vapaan kilpailun periaatteen loukkaaminen määräämällä tarjousten lähettämisen määräpäivän lisäksi kellonaika, johon mennessä ne tuli jättää postiin
               
            
                  —
               
               
                  laiminlyönti vastata hankintaviranomaiselle ajoissa esitettyyn tietojensaantipyyntöön
               
            
                  —
               
               
                  laiminlyönti ilmoittaa hylätyille tarjouksen tekijöille seikat, joiden perusteella niiden hakemus on hylätty, valitun tarjouksen tekijän nimi ja oikeussuojakeinot
               
            
                  —
               
               
                  sopimussuhteen ulkopuolinen Euroopan unionin vastuu.